CELEX: 
Language: ro
Date: 2021-05-31 00:00:00
Title: REGULAMENTUL DELEGAT (UE) …/… AL COMISIEI de modificare a Regulamentului (UE) 2018/956 al Parlamentului European și al Consiliului în ceea ce privește datele referitoare la vehiculele grele noi, care trebuie monitorizate și raportate de statele membre

EXPUNERE DE MOTIVE
            
            
               CONTEXTUL ACTULUI DELEGAT
            
            
               Prezentul act delegat modifică anexa I la Regulamentul (UE) 2018/956 astfel încât informațiile înregistrate la poziția 51 din certificatul de conformitate al unui vehicul greu nou înmatriculat să fie raportate anual Comisiei de către statele membre. Aceste informații sunt necesare pentru a identifica vehiculele grele înmatriculate ca „vehicule cu destinație specială”, astfel cum sunt definite în partea A punctul 2.2 din anexa I la Regulamentul (UE) 2018/858, în scopul de a se determina media emisiilor specifice de CO2 ale unui producător în sensul Regulamentului (UE) 2019/1242.
            
            
               CONSULTĂRI ÎNAINTEA ADOPTĂRII ACTULUI
            
            
               Comisia a solicitat feedback din partea părților interesate:
            
            
               (a)prin intermediul unei consultări publice online cu durata de 4 săptămâni, desfășurată pe portalul pentru o mai bună legiferare, la rubrica „Exprimați-vă părerea”, în perioada 18 februarie - 18 martie 2021, la care a primit un comentariu care laudă uleiul vegetal ca alternativă la motorina fosilă.
            
            
               (b)prin consultarea, la 23 februarie 2021, a Grupului de experți în domeniul emisiilor de CO2 generate de autovehicule, din care fac parte reprezentanți ai autorităților, producătorilor de vehicule, furnizorilor și ONG-urilor din statele membre.
            
            
               ELEMENTELE JURIDICE ALE ACTULUI DELEGAT
            
            
               Comisia este împuternicită să adopte prezentul act delegat în temeiul articolului 11 alineatul (1) litera (a) din Regulamentul (UE) 2018/956.
            
            
            
               REGULAMENTUL DELEGAT (UE) …/… AL COMISIEI
            
            
               din 31.5.2021
            
            
               de modificare a Regulamentului (UE) 2018/956 al Parlamentului European și al Consiliului în ceea ce privește datele referitoare la vehiculele grele noi, care trebuie monitorizate și raportate de statele membre 
                  
               
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) 2018/956 al Parlamentului European și al Consiliului din 28 iunie 2018 privind monitorizarea și raportarea emisiilor de CO2 și a consumului de combustibil al vehiculelor grele noi
                  1
               , în special articolul 11 alineatul (1) litera (a),
            
            
               întrucât:
            
            
               (1)În scopul de a realiza analiza aprofundată prevăzută la articolul 10 din Regulamentul (UE) 2018/956, sunt necesare date care să permită identificarea vehiculelor grele înmatriculate ca „vehicule cu destinație specială”, astfel cum sunt definite în partea A punctul 2.2 din anexa I la Regulamentul (UE) 2018/858 al Parlamentului European și al Consiliului
                  2
                și determinarea mediei emisiilor specifice de CO2 ale unui producător în sensul Regulamentului (UE) 2019/1242 al Parlamentului European și al Consiliului
                  3
               . Astfel de date sunt înregistrate la poziția 51 din certificatul de conformitate al unui vehicul greu nou înmatriculat. Prin urmare, este necesar să se adapteze cerințele în materie de date specificate în partea A din anexa I la Regulamentul (UE) 2018/956 cu privire la datele care trebuie monitorizate și raportate de statele membre.
            
         
         
            
               (2)Prin urmare, este necesar ca Regulamentul (UE) 2018/956 să fie modificat în consecință,
            
            
               ADOPTĂ PREZENTUL REGULAMENT:
            
            
            
            
               Articolul 1 
                  Modificări la Regulamentul (UE) 2018/956
            
            
               În partea A din anexa I la Regulamentul (UE) 2018/956, se adaugă următoarea literă (o):
            
            
               „(o) în cazul vehiculelor cu destinație specială înmatriculate până la 30 iunie 2021, dacă sunt disponibile, și pentru vehiculele cu destinație specială înmatriculate începând cu 1 iulie 2021, în toate cazurile, desemnarea lor astfel cum se specifică la rubrica 51 din certificatul de conformitate.”.
            
            
               Articolul 2 
                  Intrarea în vigoare
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 31.5.2021
            
            
               
                     Pentru Comisie,
               
               
                     Președinta
                     Ursula VON DER LEYEN
               
            
         
         
            
                  
                     (1)
                  
                        JO L 173, 9.7.2018, p. 1.
               
               
                  
                     (2)
                  
                        Regulamentul (UE) 2018/858 al Parlamentului European și al Consiliului din 30 mai 2018 privind omologarea și supravegherea pieței autovehiculelor și remorcilor acestora, precum și ale sistemelor, componentelor și unităților tehnice separate destinate vehiculelor respective, de modificare a Regulamentelor (CE) nr. 715/2007 și (CE) nr. 595/2009 și de abrogare a Directivei 2007/46/CE, JO L 151, 14.6.2018, p. 1.
               
               
                  
                     (3)
                  
                        Regulamentul (UE) 2019/1242 al Parlamentului European și al Consiliului din 20 iunie 2019 de stabilire a standardelor de performanță privind emisiile de CO2 pentru vehiculele grele noi și de modificare a Regulamentelor (CE) nr. 595/2009 și (UE) 2018/956 ale Parlamentului European și ale Consiliului și a Directivei 96/53/CE a Consiliului, JO L 198, 25.7.2019, p. 202.